**MARKETING GYAKORNOKI TÁVMUNKA ÁLLÁSPÁLYÁZAT**

Ügyvédi iroda fiatalos, dinamikus csapata MARKETING-gyakornok Kolléganőt/Kollégát keres az alábbi feltételek mellett:

**Elvárások:**

1. Szakirányú felsőfokú marketing végzettség, vagy utolsó éves jogviszony.
2. Word, excel, kereső és egyéb software-ek magabiztos használata.
3. Rendkívül jó írásbeli, szóbeli fogalmazási képesség, lényeglátás, határozott kezdeményezőkészség, kiváló problémamegoldás, szorgalom, rendkívül figyelmes munkavégzés, magas fokú precizitás, terhelhetőség, magasfokú munka-intelligencia.
4. Káros szenvedélytől, egocentrikusságtól mentesség.
5. Megbízhatóság, kollegális lojalitás, illedelmesség, kitartás, tisztelet, alázatosság.

**A munkavégzés jellege:**

Irányítás mellett, ügyvédi iroda és IT szolgáltatások marketing feladataink ellátása, marketing eszközök kidolgozása, fejlesztése.

Egyéb marketing tárgyú feladatok.

**Amit biztosítunk:**

Folyamatos tanulási és fejlődési lehetőség inspiratív munkakörnyezetben, céges telefon, megfelelés esetén ajánlólevél és pozitív referencia, kezdetben óradíjas elszámolás, akár hosszútávú együttműködés.

**Pályázat beküldése:**

A/4 oldal terjedelmű, pdf csatolmányként megküldött, fényképes szakmai jellegű önéletrajzot és 6-80 soros pdf motivációs levelet, óradíj igény megjelölésével a **mihaly.mohacsi@kelecsenyi.com**címre várjuk.

**Adatvédelmi tájékoztató:**

A pályázó tudomásul veszi és elfogadja, hogy pályázatában személyes adatokat közöl és küld meg a pályáztató részére. A pályázó az elküldéssel egyidejűleg kifejezetten engedélyezi, hogy a pályáztató az önéletrajzát, motivációs levelét (pályázati anyagok) és az abban található személyes adatokat legfeljebb 6 (hat) hónap időtartamban kiválasztás és munka-ajánlat céljából tárolja, majd a határidő lejártát követően törölje. A pályázó hozzájárul, hogy személyes adatait és pályázati anyagát a pályáztató alkalmazottai, a kiválasztás céljából megismerjék. Adatvédelmi kérdésekkel összefüggésben a pályáztató képviselője jár el.